Tafyirt tumyigt taddayt tebna ɣef umyag ( aseɣru ) d win i d ul-ines. Deg tefyirt taḥerfit, yezmer ad yili umyag akked yisemmaden. Maca d amyag i d ul n tefyirt acku nezemer ad nekkes isemmaden, tafyirt ur txerreb ara xas ma tezmer ad txaṣ deg unamek, maca ma ulac amyag tenger tefyirt-nni. Amyag deg-s amatar udmawan akked ufeggag. Amatar udmawan qqaren-as amigaw ( neɣ ameskar ) ma d afeggag qqaren-as aseɣru.